ট্যাঙ্গো
ট্যাঙ্গো (স্পেনীয়: Tango) এক ধরনের যুগল নৃত্যকলা। ১৮৮০-এর দশকে আর্জেন্টিনা ও উরুগুয়ের মধ্যবর্তী প্রাকৃতিকভাবে গড়ে উঠা রিভার প্লাতা সীমান্তবর্তী এলাকায় ট্যাঙ্গো নৃত্যের উৎপত্তি ঘটেছে। পরবর্তীতে এ নৃত্যটি খুব দ্রুত বহিঃর্বিশ্বে ছড়িয়ে পড়ে। শুরুর দিকে ট্যাঙ্গো নৃত্য ট্যাঙ্গো ক্রিওলো বা ক্রওল ট্যাঙ্গো নামে পরিচিত ছিল। বর্তমানে প্রচলিত ট্যাঙ্গো নৃত্যের অনেকগুলো ধরন রয়েছে। জনপ্রিয়তা ও ট্যাঙ্গো নৃত্যজগতের মধ্যে প্রকৃত ট্যাঙ্গো নৃত্যের ধরনটি আর্জেন্টিনা ও উরুগুয়েতে গড়ে উঠা নৃত্যের কাছাকাছি হিসেবে গণ্য করা হয়। ট্যাঙ্গো নৃত্যকলার সাথে জড়িত সঙ্গীত ঘরানাও ট্যাঙ্গো নামে পরিচিত। এ নৃত্যটি বর্তমানে দুই ধারায় বিভক্ত। তবে কোনটিই অন্যের তুলনায় সেরা নয়; উভয়েই স্বতন্ত্র প্রকৃতির।